标题：1303年
年代纪元
公元1303年，癸卯年（兔年）；元大德七年；越南兴隆十一年；日本乾元二年，嘉元元年。
大事年表
中国1303年，元成宗七年八月辛卯，华北大地震，平阳（大同）、太原尤其严重。村堡移徙，地裂成渠，人民压死不可胜计。
1303年，大德七年，设浙东道都元帅府。
1303年，元代大德七年，加封真武为元圣仁威玄天上帝。
1303年，中国朱世杰著《四元玉鉴》,将天元术推广为四元术,研究高阶等差数列求和问题。
1303年，大德七年，头陀王法助奉旨募造石桥,酾水为二十九道,上翼以石栏,长一百七十丈有奇,南北构亭二。
  博义八世外国1303年，发生苏法尔战役。
1303年，瓦茨拉夫二世当选为混乱的波兰王国的国王。
1303年，戴维被选为英国皇家学会会员。
1303年，元代大德七年，加封真武为元圣仁威玄天上帝。
1303年，约翰·道尔顿继承古希腊朴素原子论和牛顿微粒说，提出原子学说。
文化纪事
《大元大一统志》成书
至元二十三年（1286），忽必烈任命札马鲁丁为集贤大学士、在奉大夫，行秘书监事，札马鲁丁主持纂修《大元一统志》，历经18年，于1303年完成。全书600册，1300卷，是中国古代由朝廷主持编辑的第一部全国地理志――元代官修地理总志，卷帙浩繁，前所未有。书中附有彩色地理图和一幅《天下地理总图》。
人物出生
1.尤里·达尼洛维奇尤里·达尼洛维奇（1303年-1325年）是莫斯科大公国政策的初创者。他充当钦察汗的工具，从而窃取汗的权力，然后用以对付同他竞争的王公们和他自己的臣民。尤里·达尼洛维奇为了实现自己的愿望，迎娶钦察汗的妹妹为妻，因而博得了汗的欢心。由于他甘作鹰犬，立即得到一支蒙古军来对付其政敌。当时，特维尔一直和莫斯科竞争争夺弗拉基米尔大公宝座。当尤里·达尼洛维奇和特维尔大  危素书蒲城义门王氏祠堂碑铭公米哈伊尔内讧时，他的妻子被掳去丧命。尤里控告米哈伊尔，米哈伊尔被汗处死。特维尔王公终于丧失了汗的宠信。但尤里不久也被特维尔王公杀害。2.危素危素，明，1303年出生，1372年卒。字太朴，号云林，金溪（今江西省抚州市金溪县）人，一作临川（今江西抚州市临川区）人。元末明初历史学家、文学家，官至参知政事、翰林学士。
人物逝世
1.刘深因攻失败，杀刘深。刘国杰破宋隆济、蛇节。蛇节投降，被杀。宋隆济亦被捕杀。都哇与诸叛王相继投降。山东、河南蒙古军因戌甘肃而卖田产妻子者，官为赎还。是年，太原、平阳地震，坏房屋十万计，死亡不可胜数。2.金履祥学者金履祥（1232-1303），履祥字吉父，称仁山先生，兰溪（今属浙江）人。生于宋理宗绍定五年，卒于元成宗大德七年，年七十二岁。受举于王柏得、朱举之传，穷究义理之学，为一代名儒。不仕元朝。有《仕山文集》等。3.教宗波尼法爵八世（拉丁语：Bonifacius VIII，约1235年—1303年10月11日），原名Benedetto Caetani，于1294年12月24日至1303年10月11日为罗马教宗。4.丹尼尔·亚历山德罗维奇丹尼尔·亚历山德罗维奇 Даниил Александрович（1261年-1303年）莫斯科大公（约1276年-1303年在位）。他是历代莫斯科大公和沙皇的始祖。丹尼尔·亚历山德罗维奇是亚历山大·涅夫斯基最小的儿子。1263年其父赐封他为莫斯科的王公。约1276年，他的哥哥、弗拉基米尔大公德米特里·亚历山德罗维奇将他送往莫斯科。在他未成年前，莫斯科实际上由他的叔叔雅罗斯拉夫三世·雅罗斯拉维奇大公任命的摄政统治。丹尼尔·亚历山德罗维奇在俄罗斯各王公争权夺利的封建混战中左右逢源，立场时常转换，以为自己的公国谋取利益。1300年，丹尼尔·亚历山德罗维奇俘虏了梁赞大公康斯坦丁·罗曼诺维奇，结果从后者手中夺取了科洛姆纳。1303年，通过佩列斯拉夫尔王公伊凡·德米特里耶维奇的遗嘱，他获得了包括佩列斯拉夫尔-扎列斯基在内的大量领地。1652年，丹尼尔·亚历山德罗维奇被俄罗斯东正教会封为圣人。5.胆巴  胆巴碑拓本　　胆巴大师（公元1230-1303年）胆巴系西番突斯旦麻人，一名嘉葛刺思，至元七年（公元1270年），元世祖忽必烈赐号帝师，大德七年（公元1303年）卒，皇庆元年（公元1312年）追封为“大觉普慈广照无上帝师”。有《胆巴碑》全名为《大元（来力）赐龙兴寺大觉普慈广照无上帝师之碑》，墨迹原件为纸本卷装，前篆额18字6行  石高山，碑文125行，每行8字，存北京故宫博物院。6.石高山石高山（1227年-1303年），蒙古族，元代德兴府（今张家口涿鹿县）人。《元史》有传。大德七年（1303年），石高山在家中去世，终年76岁。
通鉴记载
大德七年(公元1303年)
春，正月，己酉，以岁不登，禁河北、甘肃、陕西等郡酿酒。益都诸处牧马之地，为民所垦者，亩输租一斗太重，减为四升。弛饥荒所在山泽、河泊之禁一年。
壬子，罢归德府括田。
乙卯，诏：“凡匿名书辞语重者诛之，轻者流配，首告人赏钞有差，皆籍没其妻子充赏。”
命御史台、宗正府委官遣发朱清、张?宣妻子来京师，仍封籍家赀，拘收其军器、海舶等物。
丁巳，令枢密院选军士习农业者十人，教军前屯田。
二月，壬戌，诏中书省汰冗员。中书省自左、右丞相而下，平章政事二员，左、右丞各一员，参知政事二员，定为八府。仍谕枢密院，除出征将帅外，掌署院事者定其员数以闻。
辛未，以平章政事、上都留守茂巴尔斯、陕西行省平章阿喇卜丹并为中书平章政事，江南行台御史中丞尚文为中书左丞，江浙行省参知政事董士珍为中书参知政事；召陈天祥为集贤大学士，商议中书省事。
壬申，诏：“枢密院、宗正府等，自今每事与中书共议，然后奏闻。诸司不得擅奏迁调；官员虽经特用而于例未允者，亦听覆奏。”
甲戌，减杭州税课提举司冗员。
己卯，以侍御史都多达为中书省参知政事。
御史台言：“江浙行省平章阿尔、左丞高翥、安佑、签者张佑等，诡名买盐万五千引，增价转市于人，请遣省、台官按问。”从之。
命尽除内郡饥荒所在差税，仍令河南省抚恤流民，赈太原、大同、平滦路饥。
庚辰，监察御史杜肯构等言右丞相鄂勒哲受朱清、张?宣贿赂事，不报。
壬午，帝语中书省臣曰：“凡有以岁课增羡希求爵赏者，此非掊克于民，何从而出！自今除元额外，勿以增羡作正数。”
罢江南财赋总管司及提举司。
禁诸人非奉旨毋得以宝货进献。
赈真定及保定路饥。
三月，庚寅，诏遣奉使宣抚循行诸道。以郝天挺、达春往江南、江北，石珪往燕南、山东，耶律希逸、刘赓往河东、陕西，特尔托里欢、戎益往两浙、江东，赵仁荣、岳叔谟往河南、湖广，茂巴尔斯、陈英往江西、福建，达实哈雅、刘敏中往山北、辽东，并给二品银印，仍降诏戒饬之。
江浙行省平章托克托发遣朱清、张?宣家属，其家以金珠重赂之，托克托以闻，帝谕之曰：“朕以江南任卿，卿果能尔，真男子事也！其益恪勤乃事。”赐以黄金五十两。
都城火。
诏以甘肃行省供军钱粮多弊，徙廉访司于甘州。
壬辰，以河间禾稼不登，罢修僧寺工役。
乙未，中书平章巴延、梁德珪、丹津、阿尔振萨彻尔，右丞巴特玛琳心，左丞伊图布哈，参政密勒和卓、张斯立等，受朱清、张?宣贿赂，治罪有差，籍其家。
以洪君祥为中书右丞。监察御史言其曩居宥密，以贪贿罢黜，宜别选贤能代之，不报。
甲辰，诏定赃罪为十二章。京朝官月俸外，增给禄米；外任官无公田者，亦量给之。
乙巳，以征八百媳妇丧师，诛刘深，笞哈喇岱、郑佑，罢云南征缅分省。时有司以遇赦，议释刘深罪，哈喇哈斯曰：“徼名召衅，丧师辱国，非常罪比，不诛之无以谢天下。”遂诛之。
戊申，岳铉等进《大元大一统志》，赐赉有差。
癸丑，枢密院及监察御史，言中丞董士选贷朱清、张?宣钞非义，帝曰：“台臣称贷，不必问也。若言者不已，便当杖之。”
甲寅，帝如上都。
赈辽阳等路饥。
京畿漕运司言：“岁漕米百万，全藉船坝夫力。今岁水涨，冲决坝堤六十馀处，虽已修毕，恐霖雨冲圮，走泄运水；河堤浅涩低薄去处，请加修理。”从之。至夏末始毕工，用役万二百馀人。
夏，四月，庚午，以中书文移太繁，其二品诸司当呈省者，命止关六部。
中书左丞达喇罕言：“僧人修佛事毕，必释重囚，有杀人及妻妾杀夫者，皆指名释之。生者苟免，死者负冤，于福何有！”帝嘉纳之。
辛未，流朱清、张?宣子孙于远方，仍给行赀。
庚辰，蛇节降，宋隆济遁去。丁亥，诛蛇节。
济南路陨霜杀麦。
五月，己丑朔，开大都、上都酒禁。
丁未，绰和尔入朝，帝谕之曰：“卿镇北边，累建大功，虽以黄金周饰卿身，犹不足以尽朕意。”赐以衣冠、金珠等甚厚，拜枢密院副使，仍给其所隶诸军钞。
辛亥，奉使宣抚耶律希逸、刘赓言：“平阳僧彻哩威，犯法非一，有司惮其豪强，不敢诘问；闻臣等至，潜逃京师。”中书省言：“宜捕送其所，令省、台、宣政院遣官杂治。”从之。
甲寅，浚上都滦河。
乙卯，诏：“中外官吏无职田者，验俸给米有差；其上都、甘肃、和林非产米地，给其价。”
禁诸王、驸马毋辄杖州、县官吏，违者罪王府官。
般阳路陨霜。
闰月，戊午朔，日有食之。
壬戌，诏禁犯曲阜林、庙者。
己巳，中书右丞相、加太傅、录军国重事鄂勒哲薨，谥忠献。元贞以来，朝廷恪守成宪，诏书屡下，散财发粟，不惜巨万以颁赐百姓，皆鄂勒哲赞襄之功。帝倚任甚重，而能处之以安静，不急于功利，人益称其贤。
复以特穆格为中书平章政事。
初，特穆格乞解机务，诏仍以平章议中书省事。时诸王朝见，未有知典故者，帝曰：“惟特穆格谙之。”凡赐予诸王礼节，悉命掌行。至是遂复以前官授之。
庚辰，云南行省平章伊苏岱尔入朝，以所获军中金五百为献，帝曰：“是金卿效死所获者。”赐钞千锭。
辛巳，诏：“僧人与民均当差役。”
癸未，各道奉使宣抚言：“去岁被灾人户未经赈济者，宜免其差役。”从之。
命江浙行省右丞董士选，发所籍朱清、张?宣货财至京师，其海外未还商舶，至则依例籍没。
甘肃行省平章哈萨等侵盗官钱、盐引，命省台官征之。
丙戌，罢营田提举司。
以奈曼岱为镇北行省右丞。
旧制，募民中粮以饷边。是岁，中者三十万石，用事者挟私为市，杀其数为十万，民进退失措。奈曼岱请于朝，凡所输者悉受之，以为下年之数。民感其德。奈曼岱，穆呼哩五世孙也。
六月，己丑，御史台言：“瓜、沙二州，自昔为边镇重地，今大军屯驻甘州，使官民反居边外，非宜。请以蒙古军万人分镇险隘，立屯田以供军实。”从之。
庚子，西京道宣慰使帕哈哩鼎，以瑟瑟二千五百馀斤鬻于官，为钞一万一千九百馀锭。有旨，除御榻所用外，馀未用者悉还之。
癸卯，诏：“凡官军子弟年及二十者，与民官子孙同儤直一年，方许袭职；万户于枢密院，千户于行省，百户于本万户。”
乙巳，罢行省签省。
命甘肃行省修阿合潭、曲尤濠以通漕运。
瓮山看闸提领言：“自闰五月末，昼夜雨不止，六月初旬夜半，山水暴涨，漫流堤上，冲决水口。”遂命都水监修白浮、瓮山河堤。白浮、瓮山，即通惠河上源之所出也。
台州风、水大作，宁海二县死者五百五十人。
秋，七月，壬戌，御史台言：“前河间路达噜噶齐呼赛音，转运使术甲德寿，皆坐赃罢。今呼赛音以献鹰犬，复除大宁路达噜噶齐，术甲德寿以迪里密实妄奏其被诬，复除福宁知州，并宜改正不叙，以戢奸贪。”从之。
禁僧人以修建寺宇为名，赍诸王令旨，乘传扰民。
丙寅，以哈喇哈斯为中书右丞相、知枢密院事。
丁丑，中书省言：“大同税课，比奉旨赐乳母杨氏。其家掊敛过数，扰民尤甚。”敕赐钞五百锭，其税课依例输官。
都尔斡既败，聚其属议曰：“昔我太祖，艰难以成帝业，奄有天下，我子孙乃弗克靖，共以安享其成，连年构兵以相残杀，是自隳祖宗之业也。今抚军镇边者，皆世祖之嫡孙也，吾与谁争哉！且前与托克托战，既弗能胜，今与其子绰和尔战又无功，惟天惟祖宗意亦可见。不若遣使请命罢兵，通一家之好，使吾士民老者得以养，少者得以长，伤残疲惫者得以休息，则亦无负太祖之所望于我子孙者矣。”使至，伊彻察喇会诸王将帅议曰：“都尔斡乞降，为我大利，固当待命于上。然往返再阅月，必失事机，为国大患，无有已时。都尔斡之妻，我弟玛古哈喇之妹也，宜遣报使，许其臣附。”众以为然，乃遣使以闻。帝嘉之，诏饬军士安置驿传以俟。自是诸王叛者相继来降。
八月，己丑，罢护国仁王寺原设江南营田提举司。
辛卯，夜，地震。平阳、太原尤甚，村堡移徙，地裂成渠，人民压死不可胜计。遣使分道赈济，为钞九万六千五百馀锭；仍免太原、平阳今年差税，山场、河泊听民采捕。
诏问致灾之由，保章正齐履谦言：“地为阴而主静，妻道也，臣道也，子道也；三者失其道，则地为之不宁。弭之之道，大臣当反躬责己，去专制之威以答天变，不可徒为祈禳也。”时帝寝疾，宰臣及中宫专政，故履谦言及之。集贤大学士陈天祥，亦上书极陈阴阳不和、天地不位为时政之弊，言尤切直，执政者恶之，抑不以闻。
初，晋宁郇保山移，所过居民庐舍，皆摧压倾圮。将近李忠家，忽分而复合，忠家独完。忠幼孤，事母至孝，人以为孝感所致云。
江南行台中丞张珪上疏，极言天人之际，灾异之故，其目有修德行，广言路，进君子，退小人，信赏必罚，减冗官，节浮费，以法祖宗成宪，累数百言。劾大官之不法者，并及近侍之荧惑者。不报，珪谢病归。
庚子，中书省言：“帕哈哩鼎输运和林军粮，其负欠计二十五万馀石，近监察御史亦言其侵匿官钱十三万馀锭，请遣官征之，不足则籍没其财产。”从之。
九月，戊午，帝至自上都。
丙寅，以太原、平阳地震，禁诸王所部扰民，仍减太原岁饲马之半。
遣刑部尚书塔齐尔、翰林直学士王约使高丽。
时高丽国王王昛既复位，又罢征东行省监制，昛乃复厚敛淫刑。国人群诉于朝，因得其相国吴祈专权、离间王父子状。诏遣约谕之曰：“天地间至亲者父子，至重者君臣；彼小人知有利，宁肯为汝家国地耶？”昛泣谢罪，且请子謜还国，奸人党与悉从约治。遂征祈赴阙，鞫之，流安西。
丙子，罢僧官有妻者。
壬午，复以茂巴尔斯为平章政事。
以国子司业畅师文为陕西行省理问官。先是，师文签山南道廉访司事，松滋、枝江有水患，岁发民防水，往返数百里，苦于供给，师文以江水安流，悉罢其役；驸马家人怙势不法，师文治其甚恶，流之；至陕西，决滞狱，不少阿徇。顷之，以疾去官。
冬，十月，丁亥，太白经天。
御史台劾浙江行省平章阿尔不法。帝曰：“阿尔，朕所信任。台臣屡以为言，非所以劝大臣也；后有言者，朕当不恕。”
戊子，以浙江年谷不登，减海运粮四十万石。
辛卯，复立陕西行御史台。
癸巳，御史台臣及诸道奉使，言行省官久任，与所隶编氓联姻害政，诏互迁之。
商议中书事张孔孙，言曲阜孔庙宜给洒扫户，诏给大都文宣王庙洒扫户五。
己未，发云南叛蛮馀党未革心者来京师，留蛇节养子阿阙于本境，以抚其民。
庚子，改普定府为路，隶曲靖宣慰司；以故知府容苴之妻为总管，佩虎符。
庚戌，翰林国史院进太祖、太宗、定宗、睿宗、宪宗五朝《实录》。
辛亥，诏：“军户贫乏者，存恤六年。”
增蒙古国子生百员。
中书省言于帝曰：“翰林学士赵与{票灬}，事世祖皇帝，迄今凡三十年，敦确清谨，卒于七月，家贫，无以归葬。”帝命有司赙钞五十贯，给舟车还葬。
十一月，甲寅朔，命鹰师围猎毋得扰民。
以顺元隶湖广省。并海道运粮万户为海道都转运万户。
丁巳，诏大同等路运粮五万石入和林。
己未，太白经天。
甲子，命依《十二章》断僧官罪。
十二月，甲申朔，诏：“内郡比岁不登，其民已免差者，并蠲其田租。”
乙酉，弛京师酒课。
丙戌，太白经天。
戊子，以平宋隆济功，增诸将秩，赐银钞等物有差；其军士各赐钞十锭放归，存恤一年。
辛丑，诏：“招抚顺元诸司，免其民间逋税。”
丁未，以转输军饷劳，免思、插二州及衡、永等路税粮有差。
七道奉使宣抚所罢赃污官吏凡一万八千四百七十三人，赃四万五千八百六十五锭，审冤狱五千一百七十六事。
元贞初，图呼鲁迁江浙右丞，适岁旱，方至而雨，民心大悦。未几，平章博果密卒，帝思之，问近侍曰：“群臣孰有似博果密者？”对曰：“图呼鲁其人也，且先帝所知。”遂驿召还，赐雕鞍、弓矢。俄迁枢密副使。是岁卒，谥文肃。
大都路总管兼大兴府尹齐诺，驭吏治民有方，以暇日正街衢，表里巷，国学兴工，尤尽其力。俄进同签枢密院事，上疏言：“蒙古军在山东、河南者，往戍甘肃，动涉万里，装橐、鞍马之资，皆其自办，每行必鬻田产，甚则卖妻子。戍者未归，代者当发，前后相仍，困苦日甚。今边陲无事而虚殚兵力，诚为非计。请以近甘肃之兵戍之，而山东、河东前戍者，官为出钱赎其田产、妻子。”从之。未几，迁参议中书省事，赞决机务，精练明敏，凡干禄之人由它途进者，一切不用，时论翕然称焉。
何玮为御史中丞，陈当世要务十条，帝嘉纳之。京师孔子庙成，玮言：“唐、虞、三代，国都闾巷莫不有学，今孔庙既成，宜建国学于其侧。”从之。
赛音谔德齐、巴都高等还自贬所，复相位；玮言奸党不可复用，宜选正人以居庙堂，帝深然之。监察御史郭章劾郎中哈喇哈斯受赃，具伏，而哈喇哈斯密结权要，以枉问诬章；玮率台臣入奏，辨论剀切，章遂得释。
诏：“内外官七十者并听致仕。”独郭守敬以先朝旧德，朝政多谘之，累请谢事，不许。自是凡翰林、太史官不许致仕，着为令。
商议中书省事张孔孙累疏言：“凡七十致仕者，宜加一官；丁忧服阕者，宜特起复；宿卫冒滥者，必当革；州郡之职，必当遴选；久任达噜噶齐，宜量加迁转。又宜增给官吏俸禄，相位宜参用儒臣，不可专任文吏。”孔孙所言，多切时弊，顾一时不尽施行。